text: [{"text_idx": "#000017", "text": "F\u00f8royar leggja, sum er, fullkomiliga si\u0301tt a\u0301lit a\u0301 innflutta olju, sum dri\u0301vur allan fiskiflotan. Sum kunnugt, er fiskur ju\u0301 f\u00f8royinganna fremsta f\u00f8\u00f0i- og innt\u00f8kukelda og 95% av \u00f8llum u\u0301tflutningi. Men, ta\u0301 alivinnan er undantikin, hevur f\u00f8royska fiskivinnan ikki havt yvirskot i\u0301 a\u0301ravi\u0301s \u2013 m.a. ti\u0301 fiskiskipini eru so dy\u0301r at reka. Seinasta a\u0301ri\u00f0 er st\u00f8rsta fiskavirki\u00f0 fari\u00f0 a\u0301 heysin og hartil eisini ein av teim sto\u0301ru bankunum i\u0301 F\u00f8royum. I\u0301me\u00f0an fo\u0301r arbei\u00f0sloysi\u00f0, eftir at kreppan to\u0301k dik a\u0301 seg i\u0301 2008, fra\u0301 bara 1,5 % upp til uml. 7-8 %. eftir ri\u0301miliga stuttari ti\u0301\u00f0. Minkandi keypsorka, manglandi skattainnt\u00f8kur og fleiri fo\u0301lk a\u0301 almennari veitingarinnt\u00f8ku innanholar spakuliga landsbu\u0301skapin."}, {"text_idx": "#000018", "text": "Allur flutningur av fer\u00f0afo\u0301lki og farmi til og fra\u0301 oyggjunum, b\u00e6\u00f0i loftvegis og sjo\u0301vegis, ma\u0301 eisini li\u0301ta 100 prosent a\u0301 oljuna. Ta\u00f0 er longu serstakliga kostna\u00f0armiki\u00f0 at fer\u00f0ast og at f\u00f8ra farm til og u\u0301r F\u00f8royum. Hvat hendir, ta\u0301 st\u00f8\u00f0ugt h\u00e6kkandi oljupri\u0301sirnir gera hetta enn dy\u0301rari? Fo\u0301lk fa\u0301a r\u00e6tt og sl\u00e6tt ikki ra\u0301\u00f0 til at fer\u00f0ast ella til at flyta farm longur. Ferjusambandi\u00f0 til tvey av fy\u0301ra londum kring F\u00f8royar er longu kvett, ti\u0301 ta\u00f0 loysti seg ikki fyri felagi\u00f0 at halda ta\u00f0 gangandi. Men ho\u0301ast hetta, so hevur hetta felagi\u00f0, sum r\u00f8kir einastu millumlanda ferjusambondini, enn sto\u0301rar fi\u0301ggjarligar trupulleikar og hongur allati\u0301\u00f0ina i\u0301 einum tunnum tra\u0301 i\u0301 vanda fyri at fara a\u0301 hu\u0301sagang. Skuldin er so miki\u00f0 sto\u0301r, at sto\u0301rur vandi er fyri, at felagi\u00f0 skjo\u0301tt ikki hevur ra\u0301\u00f0 at gjalda fyri st\u00f8\u00f0ugt dy\u0301rkandi oljuna, sum skal reka skipi\u00f0. Sostatt ma\u0301 felagi\u00f0 la\u0301na alt fleiri pengar og/ella h\u00e6kka partapeningin alt meira. Men hvussu leingi kann hetta halda fram, um ikki innt\u00f8kurnar fylgja vi\u00f0?"}, {"text_idx": "#000022", "text": "SEV hevur u\u0301tbygt vatnorku i\u0301 a\u0301vi\u0301san mun, men hevur li\u0301ti\u00f0 og einki gj\u00f8rt fyri at u\u0301tvinna a\u00f0rar alternativar orkukeldur. Og verk\u00e6tlanir, har roynt hevur veri\u00f0 at menna a\u00f0rar orkukeldur, eru als ikki ra\u00f0festar politiskt. So langt er enn eftir a\u0301 ma\u0301l. Harumframt eru i\u0301 roynd og veru eingi verulig alternativ t\u00f8k enn til flutningsf\u00f8r, sum ver\u00f0a rikin av \u00f8\u00f0rum enn olju \u2013 ikki, ta\u0301 hugsa\u00f0 ver\u00f0ur um st\u00f8rri skip, so sum fiski- ella farmaskip."}, {"text_idx": "#000024", "text": "F\u00f8royingar liva eitt lutvi\u0301st mu\u0301gvandi li\u0301v i\u0301 dag, men hvussu leingi? No\u0301gv fo\u0301lk liva, sum um einki petti er gali\u00f0, serliga i\u0301 vesturheiminum. Men alt fleiri gerast to\u0301 sa\u0301rt tilvitandi um sannroyndina, at v\u00e6lfer\u00f0in byggir a\u0301 serstakliga o\u0301trygga grund, og at tey sannli\u0301kt kunnu missa v\u00e6lfer\u00f0ina, um tey ikki ste\u00f0ga oy\u00f0slinum vi\u00f0 na\u0301ttu\u0301ruri\u0301kid\u00f8minum og leggja si\u0301nar gomlu margl\u00e6tisvanar um. Ung fo\u0301lk, sum ikki hava uppliva\u00f0 anna\u00f0 enn v\u00e6lfer\u00f0, hava ilt vi\u00f0 at tru\u0301gva, at ta\u00f0 ikki bara kann halda fram, men eldri f\u00f8royingar hava uppliva\u00f0 fleiri kreppur i\u0301 si\u0301nari ti\u0301\u00f0, so tey vita, at frambur\u00f0arri\u0301kar ti\u0301\u00f0ir ikki halda a\u0301 til \u00e6vigar ti\u0301\u00f0ir."}, {"text_idx": "#000025", "text": "F\u00f8royingar eru to\u0301 hepnir i\u0301 so ma\u0301ta, at no\u0301gv eldri fo\u0301lk enn eru til, sum minnast og hava var\u00f0veitt vitanina um, hvussu f\u00f8royingar livdu, a\u0301\u00f0renn teir gj\u00f8rdust so bundnir at olju og innflutningi. Tey eldru kunnu enn l\u00e6ra yngru \u00e6ttarli\u00f0ini, hvussu tey bo\u0301ru seg at vi\u00f0 at yvirliva i\u0301 gomlum d\u00f8gum, ta\u0301 \u00f8ll ma\u0301ttu liva einans av ti\u0301 tilfeingi, sum var a\u0301 sta\u00f0num. Ti\u0301 hava f\u00f8royingar \u2013 i\u0301 \u00f8llum f\u00f8rum tey, sum duga at gagnny\u0301ta tilfeingi\u00f0 \u2013 kanska ein tjans kortini, um nu\u0301 alt anna\u00f0 skuldi rapla\u00f0."}, {"text_idx": "#000028", "text": "At i\u0301mynda s\u00e6r: Um eingin olja er at fa\u0301a oljufy\u0301ringarnar til at koyra, so mugu f\u00f8royingar flyta fleiri saman i\u0301 best bja\u0301lva\u00f0u hu\u0301sini vi\u00f0 brenniovnum, sum kunnu brenna torv \u2013 ella hu\u0301s, sum eru sja\u0301lvhja\u0301lpin vi\u00f0 so\u0301l- og vindorku ella jar\u00f0arhita. Allur flutningur ma\u0301 fara fram a\u0301 hestavagnum og i\u0301 ba\u0301tum aftur. Ta\u0301 eingin olja er til ba\u0301tamotorarnar, mugu fo\u0301lk u\u0301t at fiska vi\u00f0 sma\u0301um a\u0301raba\u0301tum og seglskipum \u2013 ella fiska fra\u0301 landi, um nakar fiskur er. Fuglur kann fleygast, um no\u0301g miki\u00f0 er til av ymsum fuglasl\u00f8gum. Eplir og r\u00f8tur kunnu veltast, og anna\u00f0 gr\u00f8nmeti kann dyrkast i\u0301 vakstrarhu\u0301sum. Kanska naka\u00f0 av alivinnu kann rekast t\u00e6tt vi\u00f0 land, um ta\u00f0 ber til at fa\u0301a no\u0301g miki\u00f0 av fo\u0301\u00f0uri til alifiskin (sum ver\u00f0ur innflutt nu\u0301!). Alternativur matur, so sum tari, er eisini etandi og hartil heilsugo\u0301\u00f0ur, so tarasko\u0301gir kunnu dyrkast. Skeljadjo\u0301r er eisini atkomulig f\u00f8\u00f0i, i\u00f0 kann alast."}, {"text_idx": "#000030", "text": "Hvalatv\u00f8st ver\u00f0ur ta\u0301 kanska ney\u00f0ugt at eta aftur, um no\u0301g miki\u00f0 av mati skal vera til at brey\u00f0f\u00f8\u00f0a alt fo\u0301lki\u00f0, so fo\u0301lk ikki doyggja i\u0301 hungri. Sja\u0301lvt grindadra\u0301pi\u00f0 ber kanska til at gj\u00f8gnumf\u00f8ra vi\u00f0 ro\u0301\u00f0ra- og seglba\u0301tum, solei\u00f0is sum ta\u00f0 var gj\u00f8rt fyrr i\u0301 ti\u0301\u00f0ini, um ta\u00f0 skal vera. Da\u0301lka\u00f0a tv\u00f8sti\u00f0 og spiki\u00f0 er sja\u0301lvandi ein o\u0301gvuliga sto\u0301rur trupulleiki. Men standa fo\u0301lk i\u0301 eini st\u00f8\u00f0u, har tey eru no\u0301g svong, so eta tey eisini ta\u00f0, sum er da\u0301lka\u00f0, um einki anna\u00f0 er at fa\u0301a. Um f\u00f8royingar einki anna\u00f0 alternativ finna til t.d. da\u0301lka\u00f0 tv\u00f8st, ver\u00f0a teir allarhelst noyddir \u2013 um teir vilja ta\u00f0 ella ikki \u2013 at si\u0301ggja burtur fra\u0301 heilsuska\u00f0iliga langti\u0301\u00f0ar a\u0301rininum av da\u0301lka\u00f0a tv\u00f8stinum og spikinum og eta ta\u00f0 kortini, bara fyri at yvirliva her og nu\u0301."}, {"text_idx": "#000070", "text": "d. The Oil Drum: "}, {"text_idx": "#000071", "text": "e. Peak Oil News: "}, {"text_idx": "#000072", "text": "f. Peak Oil Blog: "}, {"text_idx": "#000074", "text": "i. Life After The Oil Crash: "}]